ਜੈਕੀ ਮਾਲਟਨ
ਜੈਕੀ ਮਾਲਟਨ (ਜਨਮ 1951) ਇੱਕ ਯੂ.ਕੇ. ਟੈਲੀਵਿਜ਼ਨ ਸਕ੍ਰਿਪਟ ਸਲਾਹਕਾਰ ਅਤੇ ਸਾਬਕਾ ਸੀਨੀਅਰ ਪੁਲਿਸ ਅਧਿਕਾਰੀ ਹੈ, ਜੋ ਲਿੰਡਾ ਲਾ ਪਲਾਂਟੇ ਦੁਆਰਾ ਲਿਖੇ ਪ੍ਰਾਈਮ ਸਸਪੈਕਟ ਡਰਾਮੇ ਵਿੱਚ ਡੀ.ਸੀ.ਆਈ. ਜੇਨ ਟੈਨਿਸਨ ਦੇ ਕਿਰਦਾਰ ਲਈ ਪ੍ਰੇਰਣਾ ਵਜੋਂ ਜਾਣੀ ਜਾਂਦੀ ਹੈ।

ਮਾਲਟਨ ਦਾ ਪੁਲਿਸ ਕਰੀਅਰ, ਸ਼ੁਰੂ ਵਿੱਚ ਲੈਸਟਰਸ਼ਾਇਰ ਅਤੇ ਫਿਰ ਮੈਟਰੋਪੋਲੀਟਨ ਪੁਲਿਸ ਸਰਵਿਸ ਵਿੱਚ, ਇੱਕ ਔਰਤ ਜਾਸੂਸ ਹੋਣ ਦੌਰਾਨ ਇੱਕ ਬਹੁਤ ਹੀ ਮਰਦ ਰੈਂਕ ਅੰਦਰ ਆਪਣੀ ਤਰੱਕੀ ਲਈ ਮਸ਼ਹੂਰ ਸੀ, ਜੋ ਕਿ ਖੁੱਲੇ ਤੌਰ 'ਤੇ ਗੇਅ ਸੀ। ਮਾਲਟਨ ਨੇ ਫਲਾਇੰਗ ਸਕੁਐਡ, ਮਰਡਰ ਸਕੁਐਡ ਅਤੇ ਫਰਾਡ ਸਕੁਐਡ ਸਮੇਤ ਕਈ ਖੇਤਰਾਂ ਵਿੱਚ ਕੰਮ ਕੀਤਾ ਹੈ। ਉਸਨੇ 1980 ਦੇ ਦਹਾਕੇ ਵਿੱਚ ਪੁਲਿਸ ਭ੍ਰਿਸ਼ਟਾਚਾਰ ਵਿਰੁੱਧ ਇੱਕ ਸੀਟੀ-ਬਲੋਅਰ ਵਜੋਂ ਵੀ ਕੰਮ ਕੀਤਾ।

ਪ੍ਰਾਈਮ ਸਸਪੈਕਟ ਸੀਰੀਜ਼ 'ਤੇ ਲਾ ਪਲਾਂਟੇ ਦੇ ਨਾਲ ਕੰਮ ਕਰਨ ਤੋਂ ਬਾਅਦ, ਅਤੇ ਕਰੈਕਰ ਅਤੇ ਬੈਂਡ ਆਫ ਗੋਲਡ ਨਾਲ ਉਸਦੀ ਸ਼ਮੂਲੀਅਤ ਤੋਂ ਬਾਅਦ, ਮਾਲਟਨ ਨੇ ਸਕ੍ਰਿਪਟ ਕੰਸਲਟੈਂਸੀ ਵਿੱਚ ਕਰੀਅਰ ਬਣਾਉਣ ਲਈ 1997 ਵਿੱਚ ਮੈਟਰੋਪੋਲੀਟਨ ਪੁਲਿਸ ਤੋਂ ਸੇਵਾਮੁਕਤ ਹੋ ਗਈ ਅਤੇ ਬਾਅਦ ਵਿੱਚ ਵੀਹ ਤੋਂ ਵੱਧ ਪ੍ਰਮੁੱਖ ਟੈਲੀਵਿਜ਼ਨ ਪੁਲਿਸ ਲੜੀ ਵਿੱਚ ਕੰਮ ਕੀਤਾ, ਜਿਸ ਵਿੱਚ ਬਿਲ, ਟ੍ਰਾਇਲ ਐਂਡ ਰਿਟ੍ਰੀਬਿਊਸ਼ਨ, ਲਾਈਫ ਆਨ ਮਾਰਸ, ਐਸ਼ੇਜ਼ ਟੂ ਐਸ਼ੇਜ਼, ਮਰਡਰ ਇਨਵੈਸਟੀਗੇਸ਼ਨ ਟੀਮ ਦੀਆਂ ਦੋਵੇਂ ਲੜੀਆਂ ਅਤੇ ਆਈ.ਟੀ.ਵੀ. ਆਦਿ ਸਨ। ਮਾਲਟਨ ਨੇ ਇੱਕ ਨਾਟਕ ਵੀ ਲਿਖਿਆ, ਜੋ ਬੀ.ਬੀ.ਸੀ. ਰੇਡੀਓ 4 'ਤੇ ਪ੍ਰਸਾਰਿਤ ਕੀਤਾ ਗਿਆ ਸੀ ਜਿਸਦਾ ਸਿਰਲੇਖ ਸੀ " ਬੀ ਮਾਈ " ਹੈ।

2008 ਅਤੇ 2012 ਦੇ ਦਰਮਿਆਨ ਮਾਲਟਨ ਨੇ ਕਰੀਏਟਿਵ ਰਾਈਟਿੰਗ ਵਿੱਚ ਐਮ.ਏ. ਅਤੇ ਨਸ਼ਾਖੋਰੀ ਮਨੋਵਿਗਿਆਨ ਵਿੱਚ ਐਮ.ਐਸ.ਸੀ. ਪ੍ਰਾਪਤ ਕੀਤੀ। ਉਸਨੇ ਸਾਰਾਹ ਏ. ਬਕਿੰਘਮ ਅਤੇ ਡੇਵਿਡ ਬੈਸਟ ਦੁਆਰਾ ਸੰਪਾਦਿਤ , ਨਸ਼ਾਖੋਰੀ, ਵਿਵਹਾਰਕ ਤਬਦੀਲੀ ਅਤੇ ਸਮਾਜਿਕ ਪਛਾਣ ਲਈ ਇੱਕ ਅਧਿਆਏ ਵਿੱਚ ਯੋਗਦਾਨ ਪਾਇਆ।

ਮਾਲਟਨ, ਜੋ ਪਹਿਲਾਂ ਹੀ ਲੰਡਨ ਸਿਟੀ ਦੀ ਫ੍ਰੀਮੈਨ ਸੀ, ਉਸਨੂੰ ਅਕਤੂਬਰ 2019 ਵਿੱਚ ਲੰਡਨ ਸਾਊਥ ਬੈਂਕ ਯੂਨੀਵਰਸਿਟੀ ਤੋਂ ਯੂਨੀਵਰਸਿਟੀ ਦੇ ਡਾਕਟਰ ਵਜੋਂ ਆਨਰੇਰੀ ਡਾਕਟਰੇਟ ਨਾਲ ਸਨਮਾਨਿਤ ਕੀਤਾ ਗਿਆ ਸੀ। ਮਾਲਟਨ ਇੱਕ ਜੇਲ੍ਹ ਵਿੱਚ ਅਜਿਹੇ ਬੰਦਿਆਂ ਦੇ ਨਾਲ ਵਲੰਟੀਅਰ ਕਰਨਾ ਜਾਰੀ ਰੱਖਦੀ ਹੈ ਜਿਨ੍ਹਾਂ ਦੀਆਂ ਨਸ਼ਾਖੋਰੀ ਦੀਆਂ ਸਮੱਸਿਆਵਾਂ ਹਨ, ਜਿਨ੍ਹਾਂ ਦਾ ਅਕਸਰ ਉਹਨਾਂ ਦੇ ਜੀਵਨ ਅਤੇ ਦੂਜਿਆਂ ਦੇ ਜੀਵਨ ਉੱਤੇ ਸਭ ਤੋਂ ਡੂੰਘਾ ਪ੍ਰਭਾਵ ਪੈਂਦਾ ਹੈ।

ਉਸਦੀ ਟੀਵੀ ਦਸਤਾਵੇਜ਼ੀ ਲੜੀ, ਦ ਰੀਅਲ ਪ੍ਰਾਈਮ ਸਸਪੈਕਟ ਨੇ ਦਸ ਹਾਈ-ਪ੍ਰੋਫਾਈਲ ਕਤਲ ਕੇਸਾਂ ਦੀ ਜਾਂਚ ਕੀਤੀ ਅਤੇ ਜਿਸ ਨੂੰ 2019 ਵਿੱਚ ਪ੍ਰਸਾਰਿਤ ਕੀਤਾ ਗਿਆ ਸੀ; ਦੂਜੀ ਲੜੀ 2020 ਵਿੱਚ ਜਾਰੀ ਕੀਤੀ ਗਈ ਸੀ। ਦੋਵਾਂ ਨੂੰ ਅਮਰੀਕਾ, ਦੱਖਣੀ ਅਫ਼ਰੀਕਾ ਅਤੇ ਪੂਰੇ ਯੂਰਪ ਵਿੱਚ ਦਿਖਾਇਆ ਗਿਆ ਹੈ।

ਇਹ ਵੀ ਵੇਖੋ 

 ਕ੍ਰਿਸ ਕਲਾਰਕ, ਸਾਥੀ ਬ੍ਰਿਟਿਸ਼ ਅਪਰਾਧ ਲੇਖਕ ਅਤੇ ਦਸਤਾਵੇਜ਼ੀ ਨਿਰਮਾਤਾ ਜੋ ਅਣਸੁਲਝੇ ਅਪਰਾਧਾਂ 'ਤੇ ਕੇਂਦ੍ਰਤ ਕਰਦਾ ਹੈ।

ਹਵਾਲੇ

ਬਾਹਰੀ ਲਿੰਕ 
ਟਵਿੱਟਰ: @ Thursley
ਜ਼ਿੰਦਾ ਲੋਕ
ਜਨਮ 1951
ਐਲਜੀਬੀਟੀ ਲੇਖਕ